เท็ตสึยะ คากิฮาระ

เท็ตสึยะ คากิฮาระ (柿原 徹也かきはら てつや, 24 ธันวาคม 1982  -) เป็นนักพากย์ และนักร้องชายชาวญี่ปุ่น เกิดที่ประเทศเยอรมนี เป็นผู้อำนวยการและอยู่ในสังกัด Zynchro มีชื่อเล่นว่า คักกี (カッキー) 

 ประวัติ
เกิดที่เมืองดึสเซิลดอร์ฟ ประเทศเยอรมนี เป็นลูกชายคนโตในพี่น้องสองคนที่เกิดจากพ่อแม่ชาวญี่ปุ่น เคยอยู่ที่ญี่ปุ่นเป็นเวลาหลายปีในสมัยอนุบาลและชั้นประถมศึกษาปีที่ 1 แต่ช่วงอื่นก็อาศัยอยู่ในเยอรมนีตลอดจนกระทั่งอายุ 18 ปีจึงมาอยู่ญี่ปุ่น ตอนที่อาศัยอยู่ที่เยอรมนีนั้นเขาเคยมีโอกาสได้ทำงานฝึกสอนในโรงเรียนอนุบาลเป็นเวลาหนึ่งปี  ในตอนนั้นเด็ก ๆ ไม่ยอมเชื่อฟังเขา แต่เมื่อลองเลียนแบบเสียงของตัวการ์ตูน พวกเขาก็ดูเหมือนจะเริ่มฟัง นี่เลยเป็นแรงบันดาลใจให้เขาสนใจอยากทำงานที่เกี่ยวข้องกับวัฒนธรรมอนิเมะที่ญี่ปุ่นเพื่อสามารถอวดไปทั่วโลกได้ จึงตั้งเป้าจะเป็นนักพากย์ และหลังจากจบการศึกษาจากโรงเรียนมัธยมอาซากะในจังหวัดไซตามะ ก็เข้าเรียนที่มหาวิทยาลัยกากุชูอิง ใน ระหว่างที่เรียนอยู่ก็ได้เข้าเรียนในแผนกนักพากย์ของอะมิวส์เมนต์โซโงงากุอิงไปด้วย จนในปี 2002 จึงได้เริ่มงานในฐานะนักพากย์

ใน 2007 เขาได้รับรางวัลนักแสดงหน้าใหม่จากงานเซยูอะวอดส์ครั้งที่ 1

 อ้างอิง 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2525
หมวดหมู่:บุคคลจากดึสเซิลดอร์ฟ
หมวดหมู่:นักพากย์ชายชาวญี่ปุ่น